jkorsvik/nowiki_second_scrape_merged huggingface dataset:
Tredje Baruk

Tredje Baruk eller Den greske Baruks apokalypse er et visjonært, jødisk pseudepigrafisk tekst som er antatt skrevet etter 130 e.Kr., kanskje så sent som tidlig på 200-tallet e.Kr. Skriftet forteller om Jerusalems fall for romerne i 70 e.Kr. Det er en pseudepigrafi, tilskrevet Baruk ben Neria, en skriver for den bibelske profeten Jeremia, men teksten utgjør ikke en del av de bibelske tekstene, verken for jødene eller de kristne. Teksten er bevart i enkelte greske manuskripter, og også i noen få på gammelkirkeslavisk.
Som Andre Baruk beskriver denne gresk apokalyptiske teksten Jerusalems tilstand etter å ha blitt herjet av babylonske Nebukadnesar II i 587 f.Kr. og diskuterer hvordan jødedommen kan overleve når tempelet i Jerusalem ikke lenger eksisterer. Teksten er innrammet som en mystisk visjon gitt til Baruk. Som i Andre Baruk blir det argumentert at tempelet er blitt bevart i himmelen og er presentert som helt funksjonelt og betjent av engler. Det er derfor ikke behov for at tempelet blir gjenreist på jorden. Denne tredje boken til Baruk stiller spørsmålet hvorfor Gud lar gode mennesker få lidelser og svarer med en visjon om etterlivet hvor syndere og rettskafne får deres rettmessige straff og belønning. I løpet av visjonen blir Baruk vist forskjellige himler, der er han vitne til avstraffelse av de som bygde «stridens tårn mot Gud», kanskje en hentydning til Babels tårn; en slange ved navn Hades som drikker fra havet; og andre slike merkverdigheter, helt til han han stoppes ved en stengt port i den femte himmel og som kun erkeengelen Mikael kan åpne.


== Referanser ==


== Eksterne lenker ==
3 Baruch hos Early Jewish Writings.com
Bibliography and Slavonic Manuscripts of 3 Baruch
Text of 3 Baruch
Fjerde Baruk

Fjerde Baruk er et verk som er overlevert på gresk og geez. Boken forteller blant annet om hendelser som Jeremia skal ha opplevd like før ødeleggelsen av Jerusalem.
ARES FMG

ARES FMG er en sammenleggbar maskinpistol designet av Eugene Stoner i ARES Incorporated.
Våpenet er beregnet til personlig forsvar for forretningsmenn som enkelt kunne ha våpenet sammenlagt i en forretningskoffert eller attachémappe. Ideen kom etter mange kidnappinger av VIP og ledere i større selskap i Sør-Amerika på 1980-tallet. 
Våpenet har en unik oppbygning da den sammenlagt er en boks på størrelse med en sigarettkartong, men kan åpnes og gjøres skytbar i løpet av få sekunder. Som standard kommer den med 20-skudds magasin, og kan også leveres med 32-skudds magasin, men kan da ikke foldes sammen. 
Kopier ble i ettertid laget både i USA og i Ukraina.


== Eksterne lenker ==
Modern Firearms – Ares FMG / folding submachine gun
Pål Sommer-Erichson

Pål Erik Sommer-Erichson (født 1964 i Oslo) er en norsk filmprodusent og regissør.
Sommer-Erichson er utdannet filmregissør fra School of Visual Arts, SVA, New York og flerkameraprodusent utdannet i NRK. Han har regissert en rekke enkeltdokumentarer, TV-serier, musikkvideoer og reklamefilmer, både for det nasjonale og det internasjonale TV-markedet. Flere produksjoner har mottatt Gullruten
Sommer-Erichson var i flere år nestleder i Produsentforeningen og er i dag produsent i Strix Televisjon. Sommer-Erichson sitter i styret i Gullruten .


== Referanser ==
Torghatten Nord

Torghatten Nord AS er et norsk rederi som driver kollektivtrafikk på sjøen i Nordland og Troms, samt ferjesambandet Halhjem–Sandvikvåg i Vestland. Rederiet er et heleid datterselskap av Torghatten ASA. Selskapet ledes av administrerende direktør Bjørn Laksforsmo, og har kontorer i Tromsø og Stokmarknes.


== Historie ==
Selskapet ble etablert 13. oktober 2008 som et heleid datterselskap til Torghatten ASA, og ble opprettet i forbindelse med kjøpet av ferge- og hurtigbåtdivisjonen i Hurtigruten ASA. Overtakelsen skjedde formelt 5. januar 2009. Transaksjonen omfattet 45 fartøyer og overtakelse av leiekontrakter for ytterligere 3 fartøyer, mens 5 hurtigbåter på kontrakt med Troms fylkeskommune ikke ble overtatt ettersom kontrakten for disse kun var på ett år uten mulighet for forlengelse. Torghatten Nord AS tok imidlertid management på disse fartøyene (MS Fjordkongen, MS Fjorddronningen, MS Fjordronningen2, MS Vågsfjord, MS Fjordprinsessen) i 2009. 
Torghatten Nord AS inngikk løpet av 2009 flere kontrakter med Troms fylkeskommune og Møre og Romsdal fylkeskommune, og kjøpte i den forbindelse ytterligere to hurtigbåter av Hurtigruten ASA (MS Fjordprinsessen og MS Vågsfjord) og har 4 fartøyer under bygging.
Fra 2019 betjener Torghatten Nord ferjesambandet Halhjem–Sandvikvåg. Torghatten Nord betjener strekningen med fem nybygde ferjer. Disse var forsinket fra verftene, så selskapet måtte i starten leie inn MF «Bastø II» og MF «Bastø III» fra søsterselskapet Bastø Fosen, og MF «Fanafjord» og MF «Bergensfjord» fra Fjord 1.


== Rederiets ferger ==
Alle fergene som eies, eller har vært eid, av Torghatten Nord siden starten i 2009 (oppdatert 29. mai 2021):


== Rederiets hurtigbåter ==
Alle hurtigbåtene som eies, eller har vært eid, av Torghatten Nord siden starten i 2009 (oppdatert 9. desember 2012):


== Referanser ==


== Eksterne lenker ==
Offisielt nettsted 
(en) Torghatten Nord – kategori av bilder, video eller lyd på Commons
Lou Macari

Luigi «Lou» Macari (født 7. juni 1949 i Largs i North Ayrshire i Skottland av foreldre med italiensk bakgrunn) er en tidligere skotsk fotballspiller og manager. Som spiller er han mest kjent for sin tid hos Manchester United, hvor han spilte i elleve år etter å ha blitt kjøpt opp fra Celtic i 1973 for 200 000 pund. Han scoret i sin debutkamp for Manchester United i januar 1973 i en kamp mot West Ham som endte 2–2.


== Spillerkarrieren ==
Han var med på å rykke ned til 2. divisjon i 1974, og var sterkt delaktig i det umiddelbare opprykket året etter. I 1976 var han på laget som tapte FA-cupfinalen mot Southampton og året etter var han med til Wembley igjen, denne gangen for å vinne. Det var Macaris skudd som traff Jimmy Greenhoff i magen og gikk i mål under FA-cupfinalen i 1977 mot Liverpool, slik at United vant 2-1.
Macari utgjorde en del av Manchester Uniteds fryktede angrepsrekke på slutten av 1970-tallet sammen med nevnte Greenhoff og vingene Gordon Hill og Steve Coppell. Han spilte totalt 404 kamper og scoret 97 mål for Manchester United. Han spilte 24 landskamper for Skottland, blant annet under VM i fotball 1978.


== Managerkarrieren ==
Etter at han gikk fra Manchester United i 1984 har han vært manager i en rekke klubber med vekslende hell. Først som spillende manager for Swindon fra 1984 til 1986. Hans største bedrifter innen manager-yrket kom da han førte Swindon til to opprykk på rad i 1986 og 1987. Senere skulle han også føre Stoke opp en divisjon i 1993. Han har også vært manager for West Ham, Birmingham, Celtic og Huddersfield.


== Fjernsynskommentator ==
For tiden bor Macari i Stoke-on-Trent og jobber som kommentator for Manchester Uniteds egen fjernsynskanal, MUTV, i tillegg til en jobb som ekspertkommentator for Sky Sports. Han er også eier av fish and chips-kiosken Lou Macari Chip Shop i Chester Road bare et par hundre meter fra Old Trafford.


== Annet ==
Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Macari ble stemt fram som tidenes beste manager på Swindon Town.


== Referanser ==


== Eksterne lenker ==
(en) Lou Macari – Transfermarkt 
(en) Lou Macari – national-football-teams.com 
(en) Lou Macari – Soccerbase.com (manager) 
(en) Lou Macari – FootballDatabase.eu 
(en) Lou Macari – EU-Football.info 
(en) Lou Macari – FBref 
Lou Macaris statistikk som skotsk landslagsspiller
Profil på Football-Heroes.net
Profil på united.no
Othoni

Othoni (gresk: Οθωνοί; italiensk: Fano) er den vestligste av de greske øyene i De joniske øyer. Siden reformen i lokalstyre av 2011 er øya en del av kommunen Korfu som den er kommunal enhet av. Tidligere var den en del av prefekturet Kérkyra (Korfu). Befolkningen er på 631 beboere (2001). Den fremste byen er Othoni.

Øya er lokalisert rundt 20 km nordvest for Korfu og bare 78 km fra Kapp Otranto på Den italienske halvøya. Den er 5,3 km lang og 3,6 km bred i østvestlig retning og har et areal på 10,1 km². Fano Merovigli som strekker seg 393 meter over havet er det høyeste punktet.
På 1800-tallet var øya hovedsete for kommunen Diapontiaøyene, som bestod av øyene Othoni, Erikoussa og Mathraki. De fleste innbyggere på øya har sitt opphav i folk fra Paxos som bosatte seg her på 1570-tallet. 
I en grotte nær Aspros Ammos-stranden skal ifølge sagnet Kalypso ha holdt Odyssevs som fange.
De fleste av øyboerne lever av jordbruk (hovedsakelig oliven) samt fiske og turisme svært sparsommelig.  Det går en ferge til Korfu by (transporterer også biler) og til Agios Stefanos, som ligger i nord for Korfu. I tillegg til havnen i Ammos, finnes den tidligere hovedstaden i Khorio og jevnt utover øya er det bosetninger og gårder.


== Referanser ==


== Eksterne lenker ==
(en) Othoni – kategori av bilder, video eller lyd på Commons 
Othoni på GTP sine reisesider (på engelsk og gresk)
Dumper

Dumper er et engelsk låneord for en anleggsmaskin som egner seg for å bære masse og materialer, ofte på anleggs– og bygningsområder i ulendt terreng. Dumpere skiller seg ut fra vanlige lastebiler/tippbiler ved blant annet at de utseendemessig ofte ser ut som en halv traktor med en større tipptilhenger montert gjennom et hydraulisk ledd.
Rent fysisk har dumperen større bakkeklaring samt større og bredere dekk. De er i all hovedsak også hydraulisk rammestyrt (med unntak av større versjoner som brukes i gruvedrift) og har et lasteplan med større kapasitet, dog uten muligheter for sidetipp. En lastebil som har tilsvarende lasteplan uten mulighet for sidetipp kalles ofte lastebildumper med dumperplan. Entreprenørbransjen generelt skiller mellom dumpere og lastebildumpere med dette prinsippet.
Kjøretøyene går som oftest på diesel. Den første rammestyrte dumperen ble lansert av Lihnells vagnsfabrik (senere Volvo) i 1966. Denne hadde en modifisert traktor som fremdel og en enakslet tilhenger som bakdel. Den første seksakslede dumperen ble lansert i 1968. Den norske produsenten Moxy produserer flere ulike versjoner av dumpere.
Dumperhenger, blir brukt i kombinasjon med traktor. Man har de siste årene sette en voksende trend av dette blant små- og mellomstore entreprenører samt bønder. Grunnen er en lavere kostnad, og det er i tillegg en mer allsidig løsning i forhold til en dumper.
Caterpillar 797 er verdens største dumper. Dumperen kan frakte 363 tonn masse på lasteplanet. Denne dumperen bruker verdens største dekk med en diameter på 4 meter, holdt på plass av 47 bolter, dumper har 6 hjul. Den seneste versjonen av 797 serien er over 15 meter lang og 7,44 meter høy.


== Galleri ==

		
		
		
		
		
		
		
		
		


== Referanser ==


== Litteratur ==
Nilsson, A., Livabvagnar och Volvodumprar, Allan Nilsson og Volva Articulated Haulers AB, 2006 ISBN 978-91-633-2765-0
Orlemann, E.C., Euclid and Terex earth-moving machines, MBI Publishing Company, 1997.
von Rosen, L., ASJ Landsverk, Sprinter AB/Maskinskyddarna, 2005.
Will, O.H., Pay line: International Harvester's construction equipment division, Motorbooks, 2006.
Arena Nordvest

Lerøy Kunstisbane (tidl. Nordea Kunstisbane) er en kunstisbane i Kristiansund. Banen eies av Atlanten Kunstisbane. 
Banen er en utendørs skøytebane i full skala etter internasjonale normer. Banen ble offisielt åpnet den 24. januar 2009, men ble prøveåpnet for brukere allerede 10. desember 2008. Selve snorklippingen ble utført av Hjalmar «Hjallis» Andersen, og i tillegg var Fred Anton Maier og Knut «Kupper'n» Johannesen til stede under åpningen.Kunstisbanen kostet ca 55 millioner kroner å bygge, og skal i tillegg til billettinntekter selge fjernvarme fra isanlegget for å greie seg økonomisk.I april 2010 ble kunstisbanen slått konkurs.26. oktober 2010 vedtok bystyret i Kristiansund å kjøpe den konkursrammede isbanen for 7 millioner kroner. Sesongen 2010/2011 stengte isbanen 3. mars 2011. Et samarbeid mellom ulike aktører sikret ny drift. Sesongen 2011/12 ble preget av problemer med mildvær, ekstremvær og nedbør, noe som resulterte i at isbanen stengte dørene i februar 2012. Sesongen 2012/13 åpnet banen 1. desember 2012, men stengte ultimo februar 2013 på grunn av vanskelige værforhold.2. oktober 2012 skiftet banen navn til Lerøy Kunstisbane.Våren 2016 ble det vedtatt og bygge Norges fjerde skøytehall i full størrelse på denne kunstisbanen, og banen er da ikke åpen i vintersesongen 2016/17. Åpning av hallen er satt til oktober 2017. 
Finansieringsplanen som er lagt opp krever 41.567.000 kroner for å gjennomføre prosjektet. Det er lagt opp til at fem millioner kommer fra ordinære spillemidler, seks millioner fra programsatsingsmidler, åtte millioner fra Sparebank 1 Nordvest, 11 millioner fra Kristiansund kommune og fylkeskommunen, samt 567.000 kroner i spillemidler til utstyr.


== Referanser ==


== Eksterne lenker ==
Offisielt nettsted
Gordon Hill

Gordon Alec Hill (født 1. april 1954 i Sunbury-on-Thames i Middlesex i England), er en tidligere engelsk fotballspiller. Han begynte sin karriere hos Southall FC i amatørligaen Athenian League. 
Han ble først kjent hos Millwall og fikk kallenavnet Merlin på grunn av sine «magiske» dribleferdigheter. Han spilte 100 kamper og scoret 22 mål for Millwall før han ble kjøpt opp av Manchester United i november 1975 for kun 70 000 pund. Han var med på å vinne FA-cupen i 1977, men etter 134 kamper og 51 mål totalt for United, fulgte han i 1978 etter manager Tommy Docherty til Derby. 
Senere spilte han for Queens Park Rangers, før han reiste til Canada og USA og spilte for en rekke klubber der. I 1985 spilte han i Nederland for FC Twente, og sommeren 1986 spilte han to kamper i Finland for HJK Helsinki før han la opp som aktiv spiller. 
Han bor for tiden i Macclesfield og er utdannet trener. Tidlig på 2000-tallet var han i to korte perioder manager for Chester og Hyde.


== I populærkultur ==
I åttende episode av den norske humorserien Brødrene Dal og spektralsteinene har brødrene havnet i England (skjønt et England der alle snakker norsk), og når de spør en eldre dame hvor de er, får de til svar at området heter Gordon Hills og at Manchester United er i den og den retningen.


== Referanser ==


== Eksterne lenker ==
(en) Gordon Hill – Transfermarkt 
(en) Gordon Hill – EU-Football.info
Grenselos

En grenselos var en person som hjalp flyktninger fra Norge under andre verdenskrig over grensen fra Norge til Sverige. Det fantes trolig over tusen norske grenseloser aktive under andre verdenskrig. Menn, kvinner og barn opererte som grenseloser og hjalp totalt rundt 40 000 flyktninger som en los over grensen til sikkerhet i det nøytrale Sverige.


== Bakgrunn ==
Allerede samme dag som Norge ble angrepet av Tyskland var det mennesker som flyktet til Sverige og den første tiden var det relativt lett, med lite kontroll. Etter hvert som de tyske okkupantene fikk kontroll over landet våren og sommeren 1940 ble kontrollen ved grensen skjerpet og det ble utstedt egne grensepass for de fastboende.
Med et stadig økende behov for å få folk med ulik bakgrunn over til Sverige så var det behov for lokalkjente ved grensen som kunne føre flyktningene trygt over til svensk side. Etter hvert etablerte den norske motstandsbevegelsen systemer med transportruter av flyktninger hvor den lokalkjente grenselosen var siste ledd i kjeden som brakte de flyktende i sikkerhet.


== Se også ==
Feldmann-saken, et norsk ektepar som ble myrdet av grenseloser
Flyktninger fra Norge under andre verdenskrig
Englandsfarten under andre verdenskrig


== Kilder ==


=== Sakprosa ===
Flykten över Kölen 1940-1945, av Björn Fontander, utgitt i 1979 (Stockholm) – ISBN 91-29-53298-1.
Svensketrafikken, av Ragnar Ulstein, trebindsverk utgitt i 1974–1977 (Oslo) – ISBN 82-521-0413-4 ISBN 82-521-0499-1 ISBN 82-521-0733-8.


== Eksterne lenker ==
Om grenseloser fra NorgesLexi
Grenselos, artikkel i Store norske leksikon
Grenseloser i Nord-Norge under andre verdenskrig, artikkel i Store norske leksikon
Soulja Boy

DeAndre Cortez Way (født 28. juli 1990 i Chicago i Illinois, USA), bedre kjent som Soulja Boy Tell 'Em er en amerikansk rapper og skuespiller.
I september 2007 var singelen hans Crank That  nummer 1 på  Billboard Hot 100. Singelen var det han som selv lagde og la ut på internet. 17. august var han listet som nummer #18 på Forbes liste over Hip-Hop Cash Kings for 2010 for å ha inntjent nærmere 37 millioner kr.


== Album ==
2007: Unsigned & Still Major: Da Album Before da Album
2007: Souljaboytellem.com
2008: iSouljaBoyTellem
2009: The DeAndre Way
2012: Promise


== Referanser ==


== Eksterne lenker ==
(en) Soulja Boy – kategori av bilder, video eller lyd på Commons 
(en) Soulja Boy på Internet Movie Database 
(fr) Soulja Boy på Allociné 
(en) Soulja Boy på AllMovie 
(en) Soulja Boy hos Rotten Tomatoes 
(en) Soulja Boy hos The Movie Database 
(en) Soulja Boy på Discogs 
(en) Soulja Boy på Discogs 
(en) Soulja Boy på MusicBrainz 
(en) Soulja Boy på MusicBrainz 
(en) Soulja Boy på MusicBrainz 
(en) Soulja Boy på Spotify 
(en) Soulja Boy på Songkick 
(en) Soulja Boy på Last.fm 
(en) Soulja Boy på AllMusic 
(en) Soulja Boy på AllMusic 
(en) Soulja Boy på AllMusic 
Soulja Boy på Twitter 
Soulja Boy på Facebook 
Soulja Boy på Myspace 
Soulja Boy på Twitch
Tour of Missouri

Tour of Missouri var et etapperitt på sykkel som ble arrangert over syv dager i september. Rittet ble første gang arrangert i 2007. I 2009 ble det ranket som et 2.HC-ritt. Rittet ble avlyst i 2010.


== Vinnere ==


=== Sammenlagt ===
2009  David Zabriskie, Garmin-Slipstream
2008  Christian Vande Velde, Team Garmin-Chipotle
2007  George Hincapie, Discovery Channel Pro Cycling Team


=== Sprintkonkurransen ===
2009  Thor Hushovd, Cervélo TestTeam
2008  Mark Cavendish, Team Columbia
2007  Ivan Dominguez, Toyota-United Pro Cycling Team


=== Klatrekonkurransen (K.O.M) ===
2009  Moises Aldape Chavez, Team Type 1
2008  Dominique Rollin, Toyota-United Pro Cycling Team
2007  Jeffry Louder, Health Net Pro Cycling Team


=== Ungdomskonkurransen ===
2009  Dario Cataldo, Quick Step
2008  Roman Kreuziger, Liquigas
2007  Steven Cozza, Team Slipstream-Chipotle


=== Lagkonkurransen ===
2009  Team Saxo Bank
2008  Team Columbia
2007  Team Slipstream-Chipotle


== Eksterne lenker ==
(en) Offisielt nettsted 
(en) Tour of Missouri – kategori av bilder, video eller lyd på Commons
Pudrett

Pudrett er menneskelige ekskrementer forvandlet til tørr, luktsvak og transportvennlig handelsgjødsel. Pudrettsystemet er et teknisk og biologisk system for å utnytte doavfall fra en storby til gjødsel for matproduksjon i byens omegn.
Ordet kommer fra fransk, poudrette og betyr lite pudder. Begrepet oppsto i Paris på slutten av 1700-tallet, og ideen var gjenvinning, et utslag av nyttefilosofi, utilitarisme. Målet var å omgjøre avfall til ressurser, samme som vår tids renovasjonsselskaper arbeider etter. Myndighetene i Paris ville samtidig gjøre dotømming til et ærbart samfunnsnyttig yrke. Nattmannen, som tidligere hadde denne oppgaven, ble regnet som et uærlig yrke.
Den tidligere skikken på dette området var store binger som ble gravd ned i bakken. De ble sjelden tømt, og først når de var overfulle. Dette systemet ble forbudt, og Kristiania Renholdsverk skaffet 42 spesialkonstruerte jernbanevogner. 32 000 tonn gjødsel ble solgt til bøndene i Akershus i 1900.
Også husholdningsavfall var med i denne avfallshandteringen, samt hestemøkk som ble samlet fra gatene.
Pudrettsystemet ble valgt av Kristiania Renholdsverk etter studiereiser til en rekke byer i utlandet. Vannklosettsystemet ble ansett som uegnet for Kristiania på grunn av frost, omfattende forurensning av indre havnebasseng og ødeleggelse av fiskeriene og at nasjonen ikke hadde råd til å miste de ressursene som lå i gjødselen.
Fra 1910 ble vannklosettene sett på som framtidas løsning.


== Litteratur ==
Inge Torstenson: Resirkulering og kampen om doene. Et eksempel fra Oslos renovasjonshistorie. Historie. Årgang 4. ISSN 0803401X
Agram 2000

Agram 2000 er en kroatisk maskinpistol basert på Beretta M12.
Den har et militært-vennlig frontgrep og økt skuddtakt i forhold til M12, samt mulighet for montering av lyddemper. Den har ikke skulderkolbe. Våpenet er i kaliber 9 x 19 mm Luger og ble brukt av den kroatiske hæren. Etter Kroatia-krigen har det vært mange av disse i omløp blant kriminelle i landet, hvor de er ekstremt populære.


== Eksterne lenker ==
Agram 2000 personal defence weapon
Securityarms – Agram 2000
Euskal Bizikleta

Euskal Bizikleta er et etapperitt på sykkel som arrangeres i Baskerland i juni.
Det første rittet ble arrangert i 1952, men det var ikke før i 1991 det fikk navnet Euskal Bizikleta. Den første vinneren (1952) var franskmannen Louis Caput. Første vinner av det 'moderne' Euskal Bizikleta (1991) var Gianni Bugno.


== Vinnere ==


== Eksterne lenker ==
(en) Euskal Bizikleta – kategori av bilder, video eller lyd på Commons 
(es) Offisiell nettside
Tour of Britain

Tour of Britain er et etapperitt på sykkel som arrangeres i Storbritannia i september. Den nåværende varianten av rittet har vært arrangert siden 2004, men historien kan spores tilbake til 1945.
I 2014 ble det oppgradert til 2.HC.


== Sammenlagtvinnere fra 2004 ==


== Referanser ==


== Eksterne lenker ==
(en) Offisielt nettsted 
(en) Tour of Britain – kategori av bilder, video eller lyd på Commons
144 000

144 000 er et naturlig tall. Tallet er tillagt betydning i flere religiøse sammenhenger, deriblant kristendommen. I Mayakalenderen er baktun en periode av 144 000 dager.


== Referanser ==
José de Amézola y Aspizúa

José de Amézola y Aspizúa (født 1874, død 1922) var en baskisk sportsutøver som deltok i de olympiske leker 1900 i Paris.
Amézola ble olympisk mester i pelota under OL 1900 i Paris. Det var kun to lag, et spansk og et fransk, som deltok i pelota, et baskisk ballspill som spilles med massiv ball med to deltakere på hvert lag. Kampen, som ble spilt 14. juni 1900, ble vunnet av det spanske laget som besto av Amézola og Francisco Villota.     


== OL-medaljer ==
1900  Paris -  Gull i pelota  Spania


== Referanser ==


== Eksterne lenker ==
(en) José de Amézola y Aspizúa – Olympedia 
(en) José de Amézola y Aspizúa – Sports-Reference (OL-resultater – arkivert)
Gaucelm Faidit

Gaucelm Faidit (før 1185 – etter 1202) var en fransk trubadur (oksitansk trobador).
Faidit reiste rundt i Europa med sin hustru Guillelma Monja og framførte hans dikt og sanger. Noen av diktene førte til at Richard av Poitou tok han under sin beskyttelse. Richard ble senere kong Rikard I av England.  Sørgesangen Faidit laget i anledning kongens død er et eksempel på en sørgesang (planh) over en venns bortgang. Faidit var også en lang tid ved hoffene til Bonifatius I. av Montferrat og Raymond av Azoult. Fra denne tiden ble Faidit regnet  som en trobador. Omtrent 70 av sangene hans er bevart.
Det er mulig – men omstridt – at Gaucelm Faidit deltok i det tredje korstoget fra 1189 til 1191. Man regner som bevist at han i 1202 fulgte med tjenesteherren Bonifatius for å delta i det fjerde korstoget. Fra 1202 forsvinner Faidit sporløst ut av historien. Spekulative fortolkninger av enkelte sangtekster antyder at han fortsatt var i live rundt 1220.


== Referanser ==


== Litteratur ==
Jean Mouzat: Les poèmes de Gaucelm Faidit: troubadour du XIIe siècle. Paris 1989, ISBN 2-05-101037-4
Friedrich Diez: Leben und Werke der Troubadours. Ein Beitrag zur nähern Kenntnis des Mittelalters. Zwickau 1829


== Eksterne lenker ==
Gaucelm Faidits dikt (oksitansk)
Diskografi (engelsk)
Francisco Villota

Francisco Villota Baquiola (født 18. november 1873 i Madrid, død 7. januar 1950 samme sted) var en spansk sportsutøver som deltok i de olympiske leker 1900 i Paris.
Villota ble olympisk mester i pelota under OL 1900 i Paris. Det var kun to lag, et spansk og et fransk, som deltok i pelota, et baskisk ballspill som spilles med massiv ball med to deltakere på hvert lag. Kampen, som ble spilt 14. juni 1900, ble vunnet av det spanske laget som besto av Villota og José de Amézola y Aspizúa.     


== OL-medaljer ==
1900  Paris -  Gull i pelota  Spania


== Referanser ==


== Eksterne lenker ==
(en) Francisco Villota – Olympics.com 
(en) Francisco Villota – Olympic.org 
(en) Francisco Villota – Olympedia 
(en) Francisco Villota – Sports-Reference (OL-resultater – arkivert)